Foto: Yoshlar festivalida osh damlagan To‘raqo‘rg‘on tumani hokimi

Namangan viloyati To‘raqo‘rg‘on tumanining barcha hududlarida 29—31-may kunlari yoshlar festivali bo‘lib o‘tdi. Unda 2020-yilning mart oyidan buyon tumanga rahbarlik qilib kelayotgan Zulayho Mahkamova ham ishtirok etdi.
Tuman hokimligi matbuot xizmatining qayd etishicha, festival davomida turli ko‘ngilochar musiqiy va sport tadbirlari, kitobxonlik, ibratli oilalarning ko‘rik-tanlovlari, tadbirkorlik namunalari, bo‘sh ish o‘rinlari yarmarkasi kabi ko‘plab tadbirlar o‘tkazilgan. Tumandagi yoshlarining erishgan yutuqlari, ko‘zlagan marralari, iqtidor va salohiyatlari namoyish etildi. Tanlovlar g‘oliblari va faol ishtirokchilar tuman hokimligining maxsus sovg‘alari bilan taqdirlandi.
Quyida tadbir davomida olingan suratlar taqdim etildi.